CELEX: 62012CN0430
Language: sk
Date: 2012-09-21 00:00:00
Title: Vec C-430/12: Návrh na začatie prejudiciálneho konania, ktorý podal Curtea de Apel Bacău (Rumunsko) 21. septembra 2012 — Elena Luca/Casa de Asigurări de Sănătate Bacău

22.12.2012   
            
            
               SK
            
            
               Úradný vestník Európskej únie
            
            
               C 399/10
            
         Návrh na začatie prejudiciálneho konania, ktorý podal Curtea de Apel Bacău (Rumunsko) 21. septembra 2012 — Elena Luca/Casa de Asigurări de Sănătate Bacău
   (Vec C-430/12)
   2012/C 399/16
   Jazyk konania: rumunčina
   
      Vnútroštátny súd, ktorý podal návrh na začatie prejudiciálneho konania
   
   Curtea de Apel Bacău
   
      Účastníci konania pred vnútroštátnym súdom
   
   
      Odvolateľka: Elena Luca
   
      Odporca: Casa de Asigurări de Sănătate Bacău
   
      Prejudiciálne otázky
   
   
               1.
            
            
               Bránia článok 56 ZFEÚ (predtým článok 49 ES) a článok 22 nariadenia č. 1408/71 (1) vnútroštátnej právnej úprave, ako je článok 40 ods. 1 písm. b) a články 45 a 46 nariadenia č. 592/2008, podľa ktorej má zamestnanec alebo jeho rodinný príslušník nárok na vyplatenie celkovej sumy výdavkov na lekársku starostlivosť v zahraničí iba v prípade, že mu výdavky na tento účel boli predbežne schválené?
            
         
               2.
            
            
               Predstavuje čiastočný poplatok za lekárske ošetrenie poskytnuté v rámci Spoločenstva a vypočítané podľa sadzieb členského štátu, ktorý je poisťovateľom, v prejednávanej veci v súlade s článkom 7a nariadenia č. 122/2007 (ktoré je v súčasnosti zrušené nariadením č. 729/2009) obmedzenie podľa článku 56 ZFEÚ (predtým článok 49 ES)?
            
         
               3.
            
            
               V prípade kladnej odpovede na predchádzajúcu otázku, do akej výšky sa má vyplácať náhrada výdavkov poistencov v prípade, že sa výška poplatkov stanovená príslušnými predpismi členského štátu, v ktorom má poistenec pobyt, odlišuje od sumy, ktorú za dané výkony stanovujú právne predpisy členského štátu, v ktorom bol poistenec ošetrený?
            
         
      (1)  Nariadenie Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci spoločenstva (Ú. v. ES L 149, s. 2; Mim. vyd. 05/001, s. 35).